**Marguerite Gérard** (1761–1837) var en fransk maler og grafiker. Verkene hennes tilhører klassisismen.

Liv og virke
------------

Fra midten av 1770-årene studerte Gérard tegning, maling og grafisk trykk hos svogeren Jean-Honoré Fragonard (1732–1806). Det ser ut til at hun i 1778 gjorde fem grafiske trykk i samarbeid med ham.

På slutten av 1780-tallet hadde Marguerite Gérards små historiserende genremalerier inspirert av det nederlandske 1600-tallet allerede gitt henne et navn i Paris. Under innflytelse av kunstnere som Gerhard Terborch og Frans van Mieris den eldre tilegnet hun seg en maleteknikk der hovedvekten lå på en lett og tett fargetegning med skyggevirkning og lysspill. Teknikken gav et presist og detaljrikt maleri.

Som svar på nye markedsmessige forhold begynte hun i revolusjonsåret 1789 å lage skisseartede portretter av enkeltmennesker eller gruppeportrett, ofte familiebilder. Ved hjelp av ulike standardteknikker kunne mindre portrett utføres etter en sitting. Marguerite Gérard brukte også en standardisert modell for sine portrett der personen kunne sitte eller stå ved et bord, i blant med et musikkinstrument.

Prisen på mange standardiserte portrett sank drastisk med revolusjonen, men Gérard fikk likevel gode priser for sine små portrett og ble temmelig velstående. Hun bodde hele livet med sin søster og svoger i deres bosted i Louvre og kunne sammen med dem kjøpe et hus på landet. Ved hennes bortgang ble formuen hennes vurdert til mer enn 50 000 francs.

Ettermæle
---------

Ved siden av Élisabeth Vigée-Le Brun (1755–1842), Adélaïde Labille-Guiard (1749–1803) og Angelica Kauffmann (1741–1807) ble Marguerite Gérard regnet som sin tid mest kjente kvinnelige maler.

Tross berømmelsen i sin egen levetid, ble Gérard marginalisert i 1900-tallets kunsthistorieskriving, slik også mange andre av tidens kvinnelige kunstnerne ble. Riktignok nevnte flere eldre historikere henne, som Pierre Lespinasse i *La Miniature en France au XVIII siècle* (Paris et Bruxelles 1929) og Léo Schidlofs *The Minature in Europe* (Graz 1964), men svært knapt. Først med utstillingen *Marguerite Gérard. Artiste en 1789, dans l'atelier de Fragonard* i Paris 2009 har det igjen blitt oppmerksomhet rundt hennes kunst.

Mange av Gérards malerier oppbevares i *Musée Fragonard* i Grasse.

Verk i utvalg
-------------

* La Maternité («moderskapet»), olje på lerret, rundt 1800*La Maternité* («moderskapet»), olje på lerret, rundt 1800
* La duchesse d'Abrantès et le général Junot («Hertuginnen Abrantes og generalen Junot»), olje på lerret, rundt 1800*La duchesse d'Abrantès et le général Junot* («Hertuginnen Abrantes og generalen Junot»), olje på lerret, rundt 1800
* Portrett av Madame de Staël, olje på lerretPortrett av Madame de Staël, olje på lerret

Referanser
----------

1. 1 2   Benezit Dictionary of Artists, «Marguerite Gérard», Benezit-ID B00072619[Hentet fra Wikidata]
2. ↑   RKDartists, «Marguerite Gérard», RKD kunstner-ID 31012[Hentet fra Wikidata]
3. 1 2   Proleksis Encyclopedia, Proleksis enciklopedija ID 23114[Hentet fra Wikidata]
4. 1 2   Roglo, Roglo person ID p=marguerite;n=gerard;oc=32[Hentet fra Wikidata]
5. ↑   CLARA, «Marguerite Gérard», CLARA-ID 2898[Hentet fra Wikidata]
6. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 27. februar 2016[Hentet fra Wikidata]
7. ↑  Rena M. Hoisington og Perrin Stein, "*Sous les yeux de Fragonard*: The Prints of Marguerite Gérard," *Print Quarterly,* XXIX, no. 2, 2012, pp. 142-162.
8. ↑  Margeret A. Oppenheimer, *Women Artists in Paris*, 1791-1814, UMI, New York 1996. s 58-59

Eksterne lenker
---------------

* (en) Marguerite Gérard – kategori av bilder, video eller lyd på Commons Rediger på Wikidata
* Utstillingen *Marguerite Gérard. Artiste en 1789, dans l'atelier de Fragonard*
* Video fra utstillingen

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE **·** KulturNav
 |